Nora Brech

Nora Brech (født 21. mai 1988) er en norsk illustratør og barnebokforfatter som har laget flere bildebøker.

Bakgrunn og arbeid
Nora Brech vokste opp i et kollektiv på Bygdøy i Oslo, bodde i Oklahoma i USA fra hun var elleve til tolv år og gikk på Fagerborg videregående skole. Hun har kunstfaglig bakgrunn fra folkehøgskolen Johan Borups Højskole i København, Einar Granums kunstskole i Oslo, der hun var elev fra 2009 til 2011, og Westerdals institutt for kommunikasjon og design, der hun studerte fra 2011 til 2014 for å bli Art Director.
I 2017 debuterte hun med sin egen bildebok Cornelia og jungelmaskinen. 

Brech har blant annet illustrert Ingeborg Arvolas barnebokserie om Buffy By, der første bok ble nominert til Brageprisen. Flere av Brechs bøker er oversatt til andre språk, deriblant 
Cornelia og jungelmaskinen og Den store fuglejakten som har kommet ut på engelsk.

Fra 2019 har Nora Brech tegnet illustrasjonene digitalt på iPad.

Bokutgivelser

Egne bøker
 2017: Cornelia og jungelmaskinen, bildebok 
 2018: Hvem vil komme i bursdagen min?, bildebok 
 2019: Ulveskogen, bildebok 
 2020: Den store Fuglejakten, bildebok

Illustrasjoner til bøker med tekst av andre (utvalg)
2017: Ingunn Thon: Ollis
2018: Widar Aspeli: En, to og et tre, bildebok 
2019: Ingeborg Arvola: Buffy By er talentfull
2020: Ingeborg Arvola: Buffy By er inspirert
2020: Synnøve Borge: Ekorn, faktabok 
2021: Ingeborg Arvola: Buffy By er eventyrlysten
2022: Idun Alma Ramsdal: Tenk å vere eit menneske, dikt 
2022: André Bjerke: Morovers, nyillustrert utgave

Referanser

Norske illustratører
Norske barnebokforfattere